**SZELLŐRÓZSA INTEGRÁLT SZOCIÁLIS INTÉZMÉNY**

**HAJDÚ-BIHAR VÁRMEGYE**

🖂4032 Debrecen, Böszörményi út 148.

🕿 (52) 412-033, (52) 532-269

**E-mail:** [**dszszk@dszszk.hu**](mailto:dszszk@dszszk.hu)

Ikt. sz.:

**MEGÁLLAPODÁS**

A **Szellőrózsa Integrált Szociális Intézmény Hajdú- Bihar** **Vármegye** **fogyatékos személyek otthonában** történő ellátáshoz

**Az intézmény neve:** Szellőrózsa Integrált Szociális Intézmény

**Az intézmény címe:** 4032 Debrecen, Böszörményi út 148.

**Ágazati azonosító:** S0002113

**Képviselője neve, beosztása:** Kiss Zoltán megbízott intézményvezető

**Fenntartó szerv** **neve és székhelye:** Szociális és Gyermekvédelmi Főigazgatóság

1132 Budapest, Visegrádi u. 3.

**Helyi képviselete:** Szociális és Gyermekvédelmi Főigazgatóság Hajdú-Bihar Vármegyei Kirendeltsége 4026 Debrecen, Piac utca 54.

**1.** A megállapodás létrejött egyrészről a **Szellőrózsa Integrált Szociális Intézmény Hajdú- Bihar Vármegye** (4032 Debrecen, Böszörményi út 148.) képviseletében Kiss Zoltán, mint az elhelyezést nyújtó intézmény (továbbiakban: Intézmény) képviselője, másrészről az ellátást igénybe vevő (továbbiakban: Ellátott) között:

Neve: ………………...……..

Születési neve: ……………………….

Születési helye, ideje: . ……………………….

Anyja neve: ……………………….

Gondnokság/gyámság alatt áll-e(a megfelelő rész aláhúzandó)**:**

**igen – nem**

Ha gondnokság alatt áll, annak foka cselekvő képességet(a megfelelő rész aláhúzandó):

**részlegesen korlátozó– teljesen korlátozó**

Amennyiben az ellátott gondnokság alatt nem áll, van-e kirendelve (megfelelő rész aláhúzandó):

**zárgondnok - ideiglenes gondnok - támogatott döntéshozatalhoz támogató személy**

Az **Ellátott törvényes képviselőjének (gondnok)** adatai:

Név: …..

Születési név:

Anyja neve:

Születési hely, idő:

**Az Ellátott legközelebbi hozzátartozója:**

Neve: ………….…………………………………..

Születési név:…………………………………………………………………………….

**2.** A megállapodás a szociális igazgatásról és szociális ellátásokról szóló 1993. évi III. törvény (továbbiakban: Szt.), a személyes gondoskodást nyújtó szociális ellátások igénybevételéről szóló 9/1999. (XI. 24.) SZCSM rendelet továbbá az 1/2000 (I.7) SzCsM rendelet előírásainak megfelelően jön létre.

**2.1. A szociális ellátás igénylése során szükséges szakvélemények:**

**- kiskorú fogyatékkal élő személyek esetében:** az elhelyezés iránti kérelemhez mellékelni kell a területileg illetékes szakértői bizottság szakvéleményét.

Száma: ………………………………………………..

**- a nagykorú fogyatékkal élő személy esetében:** a fogyatékos személyek otthonában történő elhelyezés feltétele a benyújtott orvosi dokumentáció felhasználásával lefolytatott alapvizsgálat elvégzése.

Száma: ……………………………………………….

**2. Próbaidő kikötése:**

Felek megállapodnak abban, hogy a megállapodás első három hónapja próbaidőnek számít, mely alatt a felek bármelyike indokolás nélkül írásban felmondhatja jelen megállapodást, azzal, hogy az Intézményvezető elsősorban az alábbi okok miatt szüntetheti meg a próbaidő alatt a jogviszonyt:

a) az ellátott intézményi elhelyezése nem indokolt,

b) az ellátott az intézmény *Házirendjét* súlyosan megsérti,

c) az ellátott másik intézménybe történő elhelyezése indokolt.

d.) az ellátott törvényes képviselője, vagy a térítési díjat megfizető személy a térítési díj fizetési kötelezettségének nem tesz eleget.

**3. Az intézményi ellátás időtartama:** az intézmény az ellátást

a./ 20...... év.................. hó …..... napjától kezdődően 20........ év …............hó …...... napjáig terjedő, **határozott időtartamra, vagy**

b./ 20............. év ….............. hó ….........naptól **határozatlan** időtartamra biztosítja.

**4. Az intézmény szolgáltatásai**

**4.1.** Az intézmény az Szt. 69.-70. §-ok alapján **fogyatékos személyek ápoló, gondozó otthona** ellátást biztosít az 1. pontban megjelölt címen.

**4.2. Teljes körű ellátás**

Az intézmény a Szt. 67. § (1) bekezdése szerint teljes körű ellátást nyújt, amelynek értelmében biztosítja:

* a napi huszonnégy órás felügyeletet
* a lakhatást, valamint a folyamatos fűtés- és melegvíz-szolgáltatást, világítást,
* napi ötszöri étkeztetést, melyből legalább egy alkalommal meleg ételt,
* orvosi javaslatra, az orvos előírásainak megfelelő étkezési lehetőségeket (pl. diéta, gyakoribb étkezés), amennyiben azt az ellátást igénybe vevő egészségi állapota indokolja,
* az Ellátott a bentlakásos intézményben saját ruházatát és textíliáját használja. Ha az ellátott megfelelő mennyiségű, és minőségű saját ruházattal nem rendelkezik a teljes körű ellátás részeként nyújtott ruházat legalább három váltás fehérneműt és hálóruhát, valamint az évszaknak megfelelő legalább két váltás felső ruházatot és utcai cipőt – szükség szerint más lábbelit – tartalmaz. Továbbá az 1/2000. (I. 7.) SzCsM rendelet 49. §-a értelmében három váltás ágyneműt, a tisztálkodást segítő három váltás textíliát, valamint a tisztálkodáshoz szükséges anyagokat, eszközöket szükség szerint biztosítja. (A személyes használatra kiadott ruházat és textília az intézmény tulajdonát képezi.),
* a ruházat, illetve textília tisztítását és javítását a *Házirend*ben meghatározott módon,
* az egészségügyi ellátást, melynek keretében gondoskodik az Ellátott egészségmegőrzését szolgáló felvilágosításról, rendszeres orvosi felügyeletéről, szükség szerinti ápolásáról, valamint a szakorvosi ellátáshoz és a kórházi kezeléshez való hozzájutásról,
* az intézmény térítésmentesen biztosítja az 1/2000. (I. 7.) SzCsM rendelet 52. § (2) pontjában meghatározott gyógyszercsoportokból a háziorvos, kezelőorvos javaslata alapján egyféle gyógyszert biztosít térítésmentesen, amely azonban havonta felülvizsgálatra kerül. Az alap gyógyszerkészlet aktuális listájának egy példánya jelen Megállapodás aláírásával egyidejűleg az ellátást igénybevevő részére átadásra került.
* az egészségügyi ellátás keretében az intézmény elsősorban a közgyógyellátási igazolványra felírható és a társadalombiztosítás által támogatott gyógyszert és gyógyászati segédeszközöket biztosítja, kivéve, ha az adott gyógyszercsoporton belül nincs közgyógyellátási igazolványra felírható gyógyszer, amely az adott betegség kezeléséhez megfelelő
* az ellátást igénybevevő költségén az alap gyógyszerkészlet körébe tartozó gyógyszereken túlmenően rendszeres és eseti egyéni gyógyszerszükséglet beszerzését. (A rendszeres és eseti egyéni gyógyszerszükséglet költségének viselésére az intézmény csak az 1/2000. (I. 7.) SzCsM rendelet 52.§ (6) és (8) bekezdéseiben szabályozott esetekben köteles.)
* a gyógyászati segédeszköz-ellátás körében a test-távoli eszköznek az intézmény költségén, a testközeli segédeszközöknek az ellátást igénybevevő költségén történő beszerzését. (Testközeli segédeszköz költségeinek viselésére az intézmény csak az 1/2000. (I. 7.) SzCsM rendelet 52.§ (9) bekezdésében szabályozott esetekben köteles.)
* az Ellátott mentálhigiénés ellátását, melynek keretében biztosítja – többek között
  + a személyre szabott bánásmódot,
  + a konfliktushelyzetek kialakulásának megelőzése érdekében az egyéni, csoportos megbeszélést,
  + a szabadidő kulturált eltöltésének feltételeit,
  + a családi és társadalmi kapcsolatok fenntartását,
  + a gondozási terv megvalósítását,
  + korai fejlesztést és gondozást, fejlesztő nevelés, fejlesztő nevelő oktatás lehetőségét.
  + a hitélet gyakorlását,
  + segíti, támogatja az intézményen belüli kis közösségek, társas kapcsolatok kialakulását és működését

**4.3.** A **nagykorú fogyatékkal élő személy** intézményi ellátását úgy szervezi meg az intézmény, hogy az ellátottak számára az állapotuknak megfelelő önállóság, döntési lehetőség biztosított legyen. A fogyatékos személy részére biztosítja– a fogyatékosságának megfelelő – szinten tartó, képességfejlesztő, foglalkoztatást, továbbá sport- és szabadidős tevékenység végzését is.

**4.4.** **Kiskorú fogyatékkal élő személy** esetében az ápolással, gondozással párhuzamosan az intézmény biztosítja a korai fejlesztést, gondozást, vagy a fejlesztő nevelést ellátó területileg illetékes pedagógiai szakszolgálati intézménnyel való együttműködést, továbbá az iskolai tanulmányok folytatásának segítését.

**5. A felek tájékoztatási kötelezettségei**

5.1. Az ellátást igénybe vevő és törvényes képviselője kijelenti és jelen Megállapodás aláírásával elismeri, hogy az intézménybe való felvételkor – az intézményi életre való megfelelő felkészítés érdekében – az intézményvezető tájékoztatást nyújtott az alábbiakról:

5.1.1. az intézménybe való felvételhez, az intézményi jogviszony létesítéséhez szükséges okiratokról, személyes használati tárgyakról, hozzátartozói nyilatkozatokról, a személyes megjelenésre vonatkozó szabályokról és más, jogszabályban meghatározott feltételekről;

5.1.2. az intézményben biztosított ellátás, szolgáltatásoktartalmáról és feltételeiről;

5.1.3. az intézmény által vezetett, az ellátást igénybe vevőt érintő nyilvántartásokról, az adatvédelemre vonatkozó szabályokról;

5.1.4. az ellátást igénybe vevő és törvényes képviselő/hozzátartozói közötti kapcsolattartás, különösen a látogatás, a távozás és a visszatérés rendjéről;

5.1.5. panaszjogukgyakorlásának módjáról, valamint az érdekképviseleti fórumműködéséről;

5.1.6. az intézményi jogviszony megszűnésének, megszüntetésének eseteiről;

5.1.7. az intézmény belső rendjét és az együttélés szabályait tartalmazó házirendjéről melynek egy példánya az ellátást igénybe vevő, valamint törvényes képviselője számára átadásra került, az átadást jelen megállapodás aláírásával igazolja;

5.1.8. a fizetendő térítési díjról, teljesítési feltételeiről, a mulasztás következményeiről;

5.1.9. az ellátást igénybe vevő jogait és érdekeit képviselő társadalmi szervezetekről, így különösen az intézményben működő ellátottjogi képviselő személyéről és elérhetőségéről.

5.2. Az ellátást igénybe vevő és hozzátartozója az intézménybe való felvételkoraz alábbiakról nyilatkozott:

5.2.1. a tájékoztatásban foglaltak tudomásulvételéről, és annak tiszteletben tartásáról;

5.2.2. adatokat szolgáltat az intézményben vezetett nyilvántartásokhoz; valamint hozzájárul az adatok elektronikus rendszerben történő kezeléséhez;

5.2.3. a szociális ellátásra való jogosultság feltételeiben és az ellátást igénybe vevő és a törvényes képviselő személyazonosító adataiban beállott változásokról, továbbá minden olyan körülményről, amely a személyi térítési díj megállapításához szükséges, haladéktalanul, de legkésőbb a változástól számított 15 napon belül tájékoztatja az intézményvezetőt. Amennyiben a tájékoztatást határidőben nem teljesíti, a késedelemből eredő esetleges kárért a Szociális és Gyermekvédelmi Főigazgatóság Hajdú-Bihar Vármegyei Kirendeltsége és a Szellőrózsa I. Sz. Int. HBV felelősséget nem vállal;

5.2.4. szenved-e fertőző betegségben;

5.2.5. minden olyan dologról, ami az intézményi jogviszony létesítését, fenntartását, illetve megszüntetését befolyásolhatja, vagy azt más okból fontosnak tartja.

5.3. A telephelyvezető köteles értesíteni, illetve tájékoztatni az ellátást igénybe vevőt és az általa megjelölt hozzátartozóját az alábbiakról igény és szükség esetén:

5.3.1. az ellátott állapotáról, annak lényeges változásáról;

5.3.2. egészségügyi intézménybe való beutalásáról;

5.3.3. az ellátás biztosításában felmerült akadályoztatásról, az ellátás ideiglenes szüneteltetéséről;

5.3.4. az áthelyezés kezdeményezéséről, illetőleg a kérelmezéséről;

5.3.5. a díjfizetési hátralék következményeiről, valamint a behajtás érdekében kezdeményezett intézkedéséről.

Az ellátást igénybe vevő és törvényes képviselője kijelenti, hogy a fenti tájékoztatóban foglaltakat tudomásul veszi és egyidejűleg kötelezettséget vállal azok betartására, melyet jelen Megállapodás aláírásával megerősít.

**6. Az ellátásért fizetendő térítési díj**

6.1. A fenntartó a személyes gondoskodás körébe tartozó szociális ellátásért térítési díjat (továbbiakban: intézményi térítési díj) állapít meg, melyet jelen megállapodásban foglaltak szerint kell megfizetni. Az intézményi térítési díj összege nem haladhatja meg a szolgáltatási összköltséget.

6.2. Az intézményben a férőhely betöltésére belépési hozzájárulást nem kell fizetni.

6.3. Az intézményi térítési díjat az intézmény fenntartója konkrét összegben, forintra kerekítve állapítja meg.

Az intézményi térítési díj összegéről a lakosságot a szociális ágazati portálon történő közzététel útján kell tájékoztatni, valamint a Szociális és Gyermekvédelmi Főigazgatóság honlapján is közzé kell tenni. Az intézményi térítési díj év közben egy alkalommal korrigálható.

6.4. **Az intézményi térítési díj** jelen Megállapodás megkötése időpontjában:

**………….. Ft/nap,**

6.5. A kötelezett által fizetendő térítési díj összegét (továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja.

6.6. A térítési díjat az igénybevétel napjától havonként a tárgyhónapot követő 20. napjáig kell befizetni az intézmény részére. A térítési díjfizetési kötelezettséget az intézmény által biztosított csekken, vagy átutalással az intézmény elszámolási számlájára kell teljesíteni.

**6.7. A személyi térítési díj:**

* Nem haladhatja meg az intézményi térítési díj összegét.
* Az intézményben a férőhely betöltésére belépési hozzájárulást nem kell fizetni.
* Az intézmény vezetője az Szt.119/C.§ (1) bekezdés c) pontja alapján az intézményi ellátás (szolgáltatás) nyújtásának megkezdését megelőzően a személyi térítési díj megállapításához megvizsgálja az ellátást igénylő havi jövedelmét, jelentős pénzvagyonát és jelentős ingatlanvagyonát.
* A kötelezett által fizetendő térítési díj összegét az intézményvezető konkrét összegben állapítja meg és arról az ellátást igénylőt az ellátás igénybevételét megelőzően írásban tájékoztatja.
* A megállapított jövedelemhányad nem haladhatja meg az ellátást igénybevevő rendszeres havi jövedelmének 80 %-át, amennyiben azt az ellátást igénybevevő kizárólag a rendszeres havi jövedelméből fizeti meg.
* Ha a jövedelemhányad nem éri el az intézményi térítési díj összegét és az ellátott jelentős pénzvagyonnal rendelkezik, a személyi térítési díj az intézményi térítési díjjal megegyező összeg azzal, hogy a jövedelemhányad és az intézményi térítési díj közötti különbözetet a jelentős pénzvagyonból kell fedezni. Jelentős pénzvagyonnak az ellátott rendelkezésére álló fizetési számla pozitív egyenlege, betétszerződés vagy takarékbetét-szerződés alapján fennálló követelése és készpénze összegének azon részét kell tekinteni, amely az intézményi térítési díj egyévi összegét a jogosult elhelyezésekor vagy a térítési díj felülvizsgálatakor meghaladja.
* Ha a jövedelemhányad nem éri el az intézményi térítési díj összegét, és az ellátott nem rendelkezik jelentős pénzvagyonnal, a személyi térítési díj a jelentős ingatlanvagyon kilencvenhatod részének és a jövedelemhányadnak az összege, de legfeljebb az intézményi térítési díjjal megegyező összeg. Jelentős ingatlanvagyonnak az ingatlanvagyon együttes értékének az öregségi nyugdíj mindenkori legkisebb összegének a negyvenszeresét meghaladó részét kell tekinteni. Ingatlanvagyonként kell figyelembe venni az ellátás igénylésének vagy a felülvizsgálat időpontjában az ellátást igénylő, ellátott tulajdonában álló ingatlant, valamint az őt illető hasznosítható, ingatlanon fennálló vagyonértékű jogot, illetve az ellátás igénylését, vagy a felülvizsgálatot megelőző 18 hónapban ingyenesen átruházott ingatlant, ha azok együttes forgalmi értéke a szociális vetítési alap mindenkori legkisebb összegének a negyvenszeresét meghaladja. Osztatlan közös tulajdon esetén a tulajdoni hányadot kell figyelembe venni.
* Az ellátást igénylő vagy a térítési díjat megfizető más személy írásban vállalhatja a mindenkori intézményi térítési díjjal azonos személyi térítési díj megfizetését, ebben az esetben nem kell elvégezni a jövedelemvizsgálatot, és a vagyonvizsgálatot sem.
* A személyi térítési díj összegét úgy kell megállapítani, hogy az ellátást igénybevevő részére legalább a tárgyév január 1-jén érvényes legkisebb szociális vetítési alap összegének 20 %-a, vagyonra történő terhelés esetén 30 %-a, mint költőpénz, visszamaradjon.
* A napi intézményi térítési díj a havi intézményi térítési díj 30-ad része, a napi személyi térítési díj a havi személyi térítési díj 30-ad része, a hónapok naptári napjainak számától függetlenül.
* A személyi térítési díj összege a megállapítás időpontjától függetlenül évente két alkalommal vizsgálható felül és változtatható meg, kivéve, ha az ellátott jövedelme olyan mértékben csökken, hogy az Szt.-ben meghatározott térítési díj fizetési kötelezettségének nem tud eleget tenni, vagy az szociális vetítési alap mindenkori legkisebb összegének 25 %-át meghaladó mértékben növekedett.
* A térítési díj felülvizsgálata során megállapított új személyi térítési díj megfizetésének időpontjáról a fenntartó rendelkezik azzal a feltétellel, hogy az új térítési díj megfizetésére a kötelezett nem kötelezhető a felülvizsgálatot megelőző időszakra.
* A felülvizsgálat során megállapított új személyi térítési díj megfizetésének időpontjáról a fenntartó rendelkezik.

Az új térítési díj megfizetésére a kötelezett nem kötelezhető a felülvizsgálatot megelőző időszakra, kivéve, ha az ellátott a felülvizsgálatot megelőzően – jövedelem és vagyon hiányában – térítésmentesen vette igénybe az ellátást és részére visszamenőlegesen rendszeres pénzellátás került megállapításra. Ez utóbbi esetben a személyi térítési díj megfizetésének kezdő időpontja a rendszeres pénzellátásra való jogosultság kezdő időpontja.

* Ha az ellátott, a törvényes képviselője vagy a térítési díjat megfizető személy vagyoni, jövedelmi viszonyai olyan mértékben megváltoztak, hogy a személyi térítési díj megfizetésre vonatkozó kötelezettségnek nem tud eleget tenni, köteles az intézményvezetőnél rendkívüli jövedelemvizsgálat lefolytatását kezdeményezni.
* Az intézményvezető a jövedelemvizsgálatot a jogszabályi előírásoknak megfelelően lefolytatja, és a személyi térítési díjat a jövedelemvizsgálat eredményének megfelelően állapítja meg.
* Ha az ellátott, a törvényes képviselője vagy a térítési díjat megfizető személy nem kéri a jövedelemvizsgálat lefolytatását, akkor a jogszabályi előírások alapján úgy kell tekinteni, hogy vagyoni, jövedelmi viszonyai lehetővé teszik a térítési díj megfizetését.
* Ha három hónapon át térítési díj tartozás áll fenn, az ellátottat, a törvényes képviselőt vagy a térítési díjat megfizető személyt az intézmény vezetője írásban tájékoztatja a felmondás lehetőségéről, annak kezdő időpontjáról, valamint az Szt. 102. § (3) bekezdésében foglaltakról.
* Az Szt. 101. § (2) bekezdés c) pontja és az Szt. 102. § nem alkalmazható, ha az Szt. 119. § (2) bekezdése szerint jelzálogjog-bejegyzés történt a kötelezett ingatlanvagyonán.
* Amennyiben az ellátott, a törvényes képviselője vagy a térítési díjat megfizető személy nem tesz eleget a térítési díj-fizetési kötelezettségének, -hat hónapon át folyamatosan térítési díj-tartozás áll fenn, és az a hatodik hónap utolsó napján a kéthavi személyi
* térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését, - akkor az intézményvezető az intézményi jogviszonyt felmondással megszüntetheti.
* Az intézmény vezetője ellenőrzi, hogy a megállapított térítési díj befizetése havonként megtörténik-e. Ha a kötelezett a befizetést elmulasztotta, az intézményvezető 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi.
* A nyilvántartott díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében. Az intézményvezető a fenntartót – a jelzálogbejegyzés kezdeményezéséről való döntés érdekében – évente értesíti a folyó évi hátralékról.

**6.8. A térítési díjat az alábbi személyek kötelesek megfizetni:**

* az ellátást igénybevevő jogosult,
* a jogosultnak az a házastársa, élettársa, egyenes ágbeli rokona, örökbe fogadott gyermeke, örökbe fogadó szülője, akinek családjában az egy főre jutó jövedelem a tartási kötelezettség teljesítése mellett meghaladja az szociális vetítési alap mindenkori legkisebb összegének két és félszeresét,
* a jogosult tartását szerződésben vállaló személy,
* a jogosult tartására bíróság által kötelezett személy
* a gondnokság alatt álló jogosult esetén a törvényes képviselő,
* a gondnokság alatt nem álló, magasabb összegű családi pótlékban részesülő jogosult esetén a családi pótlék felvételére jogosult,
* ha a családi pótlékot az intézmény vezetőjének folyósítják, akkor a családi pótlékra jutó személyi térítési díjat az intézményvezető,
* egyéb esetben a térítési díj fizetésére kötelezett jogosult vagy tartására köteles és képes személy fizeti meg az intézménynek.

**Az Ellátott, vagy törvényes képviselője az adataiban, és minden olyan körülményről, amely a személyi térítési díj fizetési kötelezettséget érinti, továbbá a jövedelemben bekövetkező változásokat köteles az intézmény vezetőjének 15 napon belül bejelenteni.**

**6.9. Költőpénz biztosítása:**

⦁ A bentlakásos intézményben a jövedelemmel nem rendelkező 16. év fölötti Ellátottak részére személyes szükségleteik fedezésére az intézmény költőpénzt biztosít.

⦁ Költőpénzt kell biztosítaniannak az Ellátottnak is, aki helyett a térítési díjat jövedelem hiányában kizárólag a tartásra köteles és képes személy fizeti, illetve a térítési díjat vagyona terhére állapították meg. A költőpénz összege nem lehet kevesebb a tárgyév január 1-jén érvényes szociális vetítési alap legkisebb összegének 20 %-nál, ha a térítési díjat úgy állapították meg, hogy az vagyont is terhel, 30 %-ánál. Legalább a költőpénz összegére kell kiegészíteni az ellátottnak ezt az összeget el nem érő jövedelmét.

**6.10. Ha az ellátásra jogosult tartási vagy öröklési szerződést kötött, a térítési díj fizetésére a tartást és gondozást szerződésben vállaló a kötelezett.**

**6.11. Távollét esetén fizetendő személyi térítési díj**

⦁ Az ellátásban részesülő két hónapot meg nem haladó távolléte idejére a távollét minden napjára a napi személyi térítési díj 20 %-át fizeti.

⦁ Az ellátott a két hónapot meghaladó távolléte idejére:

a) egészségügyi intézményben történő kezelésének tartalma alatt, a távollét minden napjára a napi személyi térítési díj 40 %-át fizeti,

b) az „a” pont alá nem tartozó esetekben a távollét minden napjára a napi személyi térítés díj 60 %-át fizeti.

⦁ Távollétnek minősül az a gondozási nap, melyen az ellátott nem tartózkodik az intézményben. A távolléti napok éves szinten összesítésre kerülnek.

**6.12.** Alapfeladatot meghaladóan is szervez az intézmény

* + programokat (rendezvények, kirándulások),
  + szolgáltatásokat (színház, mozi, bábszínház), amelyekért a Házirendben szabályozott módon kell térítést fizetni.

A vonatkozó jogszabályokban előírt feltételeken túli szolgáltatások, átlagos feltételeket meghaladó ellátotti igények költségeit az intézmény nem viseli!

**6.13. Jogorvoslat a személyi térítési díj megállapításával kapcsolatban**

⦁ Ha az Ellátást igénylő illetve törvényes képviselője a személyi térítési díjnak az intézmény vezetője döntését vitatja, az arról szóló értesítés kézhezvételétől számított nyolc napon belül az intézmény fenntartójához (Szociális és Gyermekvédelmi Főigazgatóság Hajdú-Bihar Vármegyei Kirendeltsége 4024 Debrecen, Piac u. 54.) fordulhat. Ebben az esetben a fenntartó dönt az ellátás iránt kérelemről. A fenntartó döntésének felülvizsgálata bíróságtól kérhető. A fenntartó döntéséig, illetve a bíróság jogerős határozatáig az ellátást változatlan feltételek mellett biztosítani kell.

**7. A megállapodás módosítása**

7.1*.*Jelen *Megállapodás* módosítására csak az intézmény vezetője és az ellátást igénybe vevő/törvényes képviselője közös megegyezése alapján kerülhet sor.

7.2. Arra az esetre, ha a jelen Megállapodást érintő jogszabályok módosulnak, és ez szükségessé teszi a Megállapodás módosítását, a Felek kijelentik, hogy azt a jogszabályi változásoknak megfelelően módosítják.

7.3. A Felek kijelentik, hogy a jelen Megállapodásból eredő vitás vagy bizonytalan kérdéseket a Polgári Törvénykönyvéről szóló 2013. évi V. törvény alapján elsődlegesen tárgyalásútján, egyezségre törekedve kívánják rendezni.

**8. Az intézményi jogviszony megszűnése**

8.1.Az intézményi jogviszony megszűnik:

a.) az ellátott, illetve törvényes képviselője indoklás nélkül a megállapodást írásban

felmondja,

*b)* az intézmény jogutód nélküli megszűnésével,

*c)* a jogosult halálával,

*d)* a határozott idejű intézményi elhelyezés esetén a megjelölt időtartam lejártával.

A felmondási idő bentlakásos intézmény esetén három hónap.

Az intézményi jogviszony megszüntetését a jogosult, illetve törvényes képviselője kezdeményezheti. A jogosult, illetve törvényes képviselője írásbeli kezdeményezése alapján az intézményvezető az intézményi jogviszonyt megszünteti. Ilyen esetben a jogviszony a felek megegyezése szerinti időpontban, ennek hiányában 15 nap lejártával szűnik meg.

8.2. Az intézményvezető az intézményi jogviszonyt írásban felmondhatja, megszüntetheti, ha a jogosult:

a) intézményi elhelyezése nem indokolt,

b) az intézmény *Házirendjét* súlyosan megsérti,

c) másik intézménybe történő elhelyezése indokolt.

d.) az ellátott törvényes képviselője vagy a térítési díjat megfizető személy a térítési díj fizetési kötelezettségének nem tesz eleget.

8.2.1.Az ellátott a törvényes képviselője vagy a térítési díjat megfizető személy a térítési díj – fizetési kötelezettségének nem tesz eleget ha:

- hat hónapon át folyamatosan térítési díj tartozás áll fenn, és a 6. hónap utolsó napján a kéthavi személyi térítési díj összegét meghaladja, és

- vagyoni, jövedelmi viszonyai lehetővé teszik a térítési díj megfizetését

Ha három hónapon át térítési díj tartozás áll fenn az ellátottal, az ellátottat a törvényes képviselőt, vagy a térítési díjat megelőző személyt írásban tájékoztatni kell:

- a felmondás lehetőségéről,

- annak kezdő időpontjáról.

Ha az ellátott törvényes képviselője vagy a térítési díjat megfizető személy nem kéri a jövedelem vizsgálat lefolytatását, azt úgy kell tekinteni, hogy vagyoni jövedelmi viszonyai lehetővé teszik a térítési díj megfizetését.

A jogszabály nem alkalmazható, ha a kötelezett ingatlanvagyonán jelzálog került bejegyezve.

8.2.2. A házirend súlyos megsértésének minősül különösen:

⦁ másik ellátott, vagy az intézmény bármely dolgozója elleni erőszak, bűncselekmény, élet-, és testi épség veszélyeztetése, megsértése, vagyon elleni cselekmények, közveszély okozása, szándékos rongálás.

⦁ ha az intézményi orvos, szakorvosok által felírt- elrendelt gyógyszerek beadását a szülő/ törvényes képviselő nem engedélyezi, megtagadja azt. Amennyiben intézményi és szakorvosok által felírt eseti és rendszeres gyógyszerek beadását a szülő/törvényes képviselő megtagadja a megállapodás felmondását és az intézményi jogviszony azonnali megszüntetését vonja maga után.

**9. Panasztételi jog**

Az intézmény vezetője az ellátás megszüntetéséről, valamint a megszüntetés ellen tehető panaszról írásban értesíti a jogosultat, illetve törvényes képviselőjét. Ha a megszüntetéssel a jogosult, illetve törvényes képviselője nem ért egyet, az értesítés kézhezvételétől számított nyolc napon belül az intézmény fenntartójához (Szociális és Gyermekvédelmi Főigazgatóság Hajdú-Bihar Vármegyei Kirendeltsége 4024 Debrecen, Piac u. 54.) fordulhat. Ilyen esetben az ellátást változatlan feltételek mellett, mindaddig biztosítani kell, amíg a fenntartó nem dönt, illetve a bíróság jogerős és végrehajtható döntést nem hoz.

**10. Értesítés**

Az intézményi jogviszony megszűnése esetén az intézmény vezetője értesíti az ellátottat, illetve törvényes képviselőjét a személyes használati tárgyak és a **megőrzésre átvett értékek, vagyontárgyak** elvitelének határidejéről, rendjéről és feltételeiről.

**11. Jogviszony megszűnésének pénzügyi szabályai**

Az intézményi jogviszony megszűnésekor **a felek** egymással **elszámolnak**, mely ügylet kiterjed:

1. a fizetendő személyi térítési díjakra, ezek esetleges hátralékaira;
2. az intézmény tárgyi eszközeiben - szándékosan - okozott károkra, vagy elszámolási kötelezettséggel átvett eszközök hiányaira;
3. minden olyan dologra melyek, az intézmény **humán jellegével** **összeegyeztethetően** az intézményi jogviszony megszüntetéséhez okszerűen kapcsolódik.

**12. Ellátott jogai:**

Az Ellátott (illetve törvényes képviselője) jogainak, érdekei érvényesülésének megsértése esetén az intézmény vezetőjéhez, vagy az Érdekképviseleti Fórumhoz, illetve az ellátott jogi képviselőhöz fordulhat.

**13. Záró rendelkezések**

**13.1*.*** Felek kijelentik, hogy a jelen *Megállapodás*ban feltüntetett valamennyi adat a valóságnak megfelel.

**13.2*.*** Jelen *Megállapodás*ban nem szabályozott kérdésekben a Polgári Törvénykönyv, továbbá a szociális ellátásokra vonatkozó, mindenkori hatályos jogszabályok rendelkezései az irányadóak.

**13.3*.*** Jelen *Megállapodás* 12 (tizenkettő) számozott oldalból áll.

**13.4.** Jelen Megállapodás 4 db (négy), egymással szó szerint megegyező eredeti példányban készült:

* 1 példány ellátott/törvényes képviselő,
* 1 példány szociális és terápiás csoport részére,
* 1 példány intézményi irattár részére,
* 1 példány fenntartó részére.

**13.5.** Jelen Megállapodást a Felek elolvasás és közös értelmezést követően, mint akaratukkal mindenben megegyezőt, helybenhagyólag írták alá.

**13.6.** A megállapodásban leírtak a mindenkori hatályos jogszabályoknak megfelelően automatikusan módosulnak.

Debrecen, 202………….

……………………….…………… ….. ……….……………..………………

Az ellátást igénybe vevő/ P.h. Az ellátást nyújtó intézmény vezetője

törvényes képviselő

**Záradék:**

Az intézmény által nyújtott szolgáltatások formáját, módját, körét, a panasztételi lehetőséget és annak kivizsgálási módját, a bentlakásos intézményi elhelyezéskor a jogosult és hozzátartozói közötti kapcsolattartást, különösen a látogatást, a távozás és visszatérés rendjét, az elhunytakkal kapcsolatos tevékenységeket a Házirend tartalmazza, melyet megismertem, tudomásul vettem, elfogadom és betartom.

Debrecen, 202……………

…….............................................................

Ellátást igénybevevő / törvényes képviselő